钦定古今图书集成/明伦汇编/皇极典/第208卷 > 宋
## 钦定古今图书集成/明伦汇编/皇极典/第208卷 > 宋

### 武帝受晋禅即皇帝位改晋元熙二年为永初元年〈共三年〉

按《宋书武帝本纪》，“永初元年夏六月丁卯，即皇帝位。
诏曰：‘夫世代迭兴，承天统极，虽遭遇异途，因革殊事，
若乃功济区宇，道振生民，兴废所阶，异世一揆。朕以
寡薄，属当艰运，籍否终之期，因士民之力，用获拯溺，
匡世拨乱，安国宁民，业未半古，功参曩烈。晋氏以多
难仍遘，历运已移，钦若前王，宪章令轨，用集大命于
朕躬。惟德匪嗣，辞不获申，遂祗顺三灵，飨兹景祚，燔
柴于南郊，受终于文祖。猥当与能之期，爰集乐推之
运，嘉祚肇开，隆庆惟始，思俾休嘉，惠兹兆庶。其大赦
天下，改晋元熙二年为永初元年。赐民爵二级，鳏寡
孤独不能自存者，人谷五斛，逋租宿债勿复收。其有
犯乡论清议，赃污淫盗，一皆荡涤洗’”除，与之更始，长
徒之身，特加原遣。亡官失爵，禁锢夺劳，一依旧准。
永初三年五月，少帝即位，改明年为“景平元年。”〈共二年〉
按：《宋书少帝本纪》，永初三年“五月癸亥，即皇帝位。明
年春正月己亥朔，大赦，改元为景平元年。”

### 少帝景平二年八月文帝即位改为元嘉元年〈共三十年〉按宋书文帝本纪景平二年八月丁酉即皇帝位大赦天下改景平二年为元嘉元年

### 文帝元嘉三十年四月孝武帝即位改明年为孝建元年〈共三年〉

按：《宋书孝武帝本纪》，元嘉三十年“四月己巳，即皇帝
位。孝建元年春正月己亥朔，改元，大赦天下。”

### 孝武帝孝建四年改为大明元年〈共八年〉

按《宋书孝武帝本纪》：“大明元年春正月辛亥朔，改元，
大赦天下，赐高年孤疾粟帛各有差。”

### 大明八年闰五月前废帝即位改明年为永光元年〈七月〉

按《宋书前废帝本纪》，“大明八年闰五月庚申，即皇帝
位，永光元年春正月乙未朔。”〈缺二字〉大赦天下
按《南史宋前废帝本纪》。景和元年春正月乙未朔。大
赦。改元为永光。

### 前废帝永光元年八月改为景和元年〈一年〉

按：《宋书前废帝本纪》，“永光元年秋八月，改元为景和
元年。”

### 景和元年十二月明帝即位改为泰始元年〈共七年〉按宋书明帝本纪泰始元年冬十二月丙寅上即皇帝位诏曰高祖武皇帝德洞四瀛化绵九服太祖文

皇帝以大明定基，世祖孝武皇帝以下武宁乱，日月
所照，梯山航海，风雨所均，削衽袭带，所以业固盛汉，
声益隆周子业凶嚚自天，忍悖成性，神器殆于驭索，
景祚危于缀旒。朕假寐凝忧，泣血待旦，虑大宋之基，
于焉而泯，武、文之业，将坠于渊。赖七庙之灵，藉八百
之庆，巨猾斯殄，鸿沴时褰，皇纲绝而复纽，天纬缺而
“更张。猥以寡薄，属承乾统，上缉三光之重，俯顾庶民
之艰，业业兢兢，若履冰谷，思与亿兆，同此维新。可大
赦天下，改景和元年为泰始元年。”

### 明帝泰始八年改为泰豫元年〈一年〉

按：《宋书明帝本纪》，“泰豫元年春正月甲寅朔，上有疾不朝会，以疾患未痊，故改元。”

### 泰豫元年四月后废帝即位改明年为元徽元年〈共五年〉

按：《宋书后废帝本纪》，泰豫元年“四月庚子，即皇帝位。
元徽元年春正月戊寅，改元，大赦。”

### 后废帝元徽五年七月顺帝即位改为昇明元年〈共三年〉

按：《宋书顺帝本纪》：“元徽五年七月壬辰，即皇帝位。昇
明元年改元，大赦天下，赐文武位二等。”

按《南史宋顺帝本纪》，昇明元年：“秋七月壬辰，皇帝即
位，大赦，改元徽五年为昇明元年。”